b"\n_START_ARTICLE_\nYombe\n_START_SECTION_\nGeoling\xc3\xbc\xc3\xadstica i estad\xc3\xadstiques\n_START_PARAGRAPH_\nA la Rep\xc3\xbablica Democr\xc3\xa0tica del Congo el 2002 hi havia 669.000 yombes (o 912.000 segons el joshuaproject). Aquests viuen a l'oest de l'antiga prov\xc3\xadncia del Baix Congo (actualment el Kongo central)._NEWLINE_A la Rep\xc3\xbablica del Congo el 2000 n'hi havia 348.000 (517.000 segons el joshuaproject) a la zona sud-occidental del pa\xc3\xads, ve\xc3\xafna amb la prov\xc3\xadncia de Cabinda, a prop de la ciutat de Dolisie._NEWLINE_El 2000 tamb\xc3\xa9 hi havia 39.400 yombes al nord de Cabinda, enclavament d'Angola (57.000 segons el joshuaproject).\n_START_SECTION_\nFam\xc3\xadlia ling\xc3\xbc\xc3\xadstica\n_START_PARAGRAPH_\nEl yombe forma part de les lleng\xc3\xbces kongo (H.16), que s\xc3\xb3n un subgrup del grup H de les lleng\xc3\xbces bantus. Les altres lleng\xc3\xbces del mateix grup s\xc3\xb3n el Kongo, San Salvador, el koongo i el laari. Cal distingir aquesta llengua del dialecte kiyombe del koongo, del vili i del koongo.\n_START_SECTION_\nDialectes\n_START_PARAGRAPH_\nEls dialectes del yombe s\xc3\xb3n el mbala (mumbala), el vungunya (kivungunya o yombe cl\xc3\xa0ssic).\n_START_SECTION_\nSocioling\xc3\xbc\xc3\xadstica, estatus i \xc3\xbas de la llengua\n_START_PARAGRAPH_\nEl yombe \xc3\xa9s una llengua desenvolupada (EGIDS 5): gaudeix d'un \xc3\xbas vigor\xc3\xb3s, t\xc3\xa9 literatura i est\xc3\xa0 estandarditzada, tot i que no \xc3\xa9s totalment sostenible. S'escriu en alfabet llat\xc3\xad."